open-index/open-wikipedia-markdown huggingface dataset:
Merle Soppela

**Merle Soppela** (s. 28. huhtikuuta 1991) on suomalainen entinen alppihiihtäjä. Hän edusti Santa Claus Ski Team -seuraa. Soppela kilpaili pujottelussa, suurpujottelussa ja super-alppiyhdistetyssä.

Alppihiihdon maailmanmestaruuskilpailuihin Soppela osallistui vuosina 2013, 2015 ja 2017. Paras tulos oli vuoden 2015 pujottelun 21:s sija.

Vuonna 2009 Soppela sijoittui 28:nneksi nuorten MM-kilpailujen pujottelussa. Maailmancupissa hän kilpaili ensimmäisen kerran Levillä marraskuussa 2010 keskeyttäen ensimmäisellä kierroksella. Vuoden 2011 MM-kilpailuissa Soppela oli pujottelussa 16:s ja suurpujottelussa 22:s. Maailmancupissa Soppela pääsi ensimmäisen kerran maaliin Ofterschwangin pujottelussa maaliskuussa 2012 ollen ensimmäisen laskun 43:nneksi nopein. Kauden 2015–2016 alussa Soppela loukkaantui harjoitusleirillä ja joutui jättämään kauden väliin. 

SM-kilpailuissa Soppela on saavuttanut neljä kultaa, yhden hopean ja neljä pronssia.

Soppela lopetti uransa keväällä 2017.

## Lähteet

## Aiheesta muualla
*
SL-164

**SL-164** on metakvalonin muunnos, jonka kehitti Sumitomo-tiimi 1960-luvun lopulla. SL-164:llä on samanlainen sedatiivinen, hypnoottinen ja antiepileptinen vaikutus kuin metakvalonilla, mutta sitä ei ole koskaan markkinoitu mihinkään tarkoitukseen.

## Lähteet

## Aiheesta muualla
*PubChem: SL 164
Kakko (sukunimi)

**Kakko** on suomalainen sukunimi, joka on muun muassa seuraavilla henkilöillä:

* Elina Kakko (s. 1997), korkeushyppääjä
* Erik Kakko (s. 1971), jääkiekkoilija
* Jorma Kakko (1930–1963), keskimatkojen juoksija
* Kaapo Kakko (s. 2001), jääkiekkoilija
* Kari-Petteri Kakko (s. 1976), kuvanveistäjä ja taidemaalari
* Laura Kakko (1959–2011), suurlähettiläs
* Mara Kakko (1940–2014), elokuvaaja
* Minea Blomqvist-Kakko (o.s. *Blomqvist*, s. 1985), golfaaja, Roope Kakon puoliso
* Roope Kakko (s. 1982), golfaaja
* Tapio Kakko (*TB Widow*, s. 1961), muusikko
* Tony Kakko (s. 1975), muusikko
* Ville Kakko (s. 1971), lentopallovalmentaja
* Ville Kakko (1894–1946), jääkärivääpeli
* Mari Sainio (o.s. *Kakko*, s. 1973), juontaja.
Etakvaloni

**Etakvaloni** (myyntinimet **Aolan**, **Athinazone**, **Ethinazone**) on metakvalonin muunnos joka kehitettiin 1960-luvulla ja sitä myytiin pääasiassa Ranskassa ja joissakin muissa Euroopan maissa. Sillä on sedatiivinen ja hypnoottinen vaikutus, ja sitä käytettiin unettomuuden hoitoon.
 
## Katso myös
*Aflokvaloni

## Lähteet

 

## Aiheesta muualla
*PubChem: Etaqualone 
*ChemBlink: Etaqualone
Sri Mariammanin temppeli (Singapore)

**Sri Mariammanin temppeli** on Singaporen vanhin hindutemppeli. Temppeli valmistui vuonna 1827. Temppelin pagodityylinen torni, *gopuram*, on koristeltu hindujumalien kuvilla. Temppelissä järjestetään Thimitri-seremonia, jossa uskovaiset kävelevät kuumilla hiilillä.

## Lähteet

## Aiheesta muualla
Hulkkonen (sukunimi)

**Hulkkonen** on suomalainen sukunimi. Luettelon kaikki henkilöt ovat suomalaisia.

*Antti Hulkkonen (s. 1977), jääkiekkoilija 
*Jaakko Hulkkonen (1927–2008), kanttori ja säveltäjä
*Jori Hulkkonen (s. 1973), DJ ja elektronisen musiikin tuottaja
*Jukka Hulkkonen (s. 1955), metsänhoitaja ja pankinjohtaja, kauppaneuvos
*Raili Hulkkonen (s. 1946), maskeeraaja ja meikkitaiteilija
Klorokvaloni

**Klorokvaloni** on metakvalonin johdos joka kehitettiin 1980-luvulla, ja sitä myytiin pääasiassa Ranskassa ja joissakin muissa Euroopan maissa. Sillä on sedatiivinen ja yskänärsytystä hillitsevä vaikutus, ja sitä myytiin joko sellaisenaan, tai yhdistettynä muihin lääkeaineisiin ja myytiin näin yskänlääkkeenä.

Klorokvaloni on heikompi sedatiivi kuin metakvaloni, mutta se vedettiin Ranskassa markkinoilta vuonna 1994, koska sen pelättiin aiheuttavan riippuvuutta ja yliannostuksia.

Vaikka klorokvalonilla on sama kemiallinen kaava kuin SL-164:llä, sen molekyylirakenne on erilainen. Ne ovat siis isomeerejä.

## Lähteet
Musiikkiteknologia

**Musiikkiteknologia** tai **musiikkitekniikka** käsittää musiikin teossa käytettävän tekniikan, kuten soittimet, niiden lisälaitteet sekä äänentallennusvälineet. Musiikkiteknologiaa voidaan käyttää hyväksi äänittämisessä, äänentoistossa, tallennuksessa, musiikin säveltämisessä, sovittamisessa, analysoimisessa sekä esittämisessä. Musiikkiteknologia on myös oppiaine sekä tutkimuksen kohde. Musiikkiteknologian tutkimukseen läheisesti liittyviä tieteenaloja ovat esimerkiksi akustiikka, musiikkipsykologia sekä musiikkiliiketoiminta.

Musiikkiteknologian koulutusohjelmien opinnoissa keskitytään mm. seuraaviin teemoihin:

* äänitys, äänituotanto ja äänitystekniikka
* elektroniikka
* digitaalinen signaalinmuokkaus
* akustiikka
* äänisynteesi
* MIDI-tekniikka
* ohjelmointi
* studiotyöskentely
* live-äänitys ja -äänentoisto
* elokuvamusiikki, elektroninen ja elektroakustinen musiikki, nykymusiikki

## Katso myös
* Äänen tallennus
* Äänentoisto
* Äänitysstudio

## Lähteet

## Aiheesta muualla

* eMute portaali. Musiikin teknologian sivusto. http://www.emute.fi/
Metyylimetakvaloni

**Metyylimetakvaloni** eli **MMQ** on metakvalonin johdos, ja sillä on samanlainen hypnoottinen ja sedatiivinen vaikutus kuin metakvalonilla. Se on myös jokseenkin samanvahvuinen.

Metyylimetakvalonissa on metakvalonista poiketen fenyylirengas. Sitä valmistettiin laittomasti Saksassa vuonna 1999. Aineesta on olemassa vain vähän tietoa, mutta tiedetään että sitä myytiin Saksassa muuntohuumeena ja aikaisemmin vastineena metakvalonille, jonka valmistus oli aikaisemmin lopetettu.

Eläinkokeilla huomattiin sen aiheuttavan kouristuksia vain hyvin vähän alle sedatiivisella annoksella. Ja ihmisillä käytössä ilmeni myös kouristuksia, joka tekee aineesta hyvin vaarallisen jos sitä otetaan suurempia annoksia.

## Lähteet
IPad Mini

**iPad Mini** on Applen lokakuussa 2012 julkaisema taulutietokone. iPad Miniä myytiin aluksi halvimmillaan noin 270 euron hintaan. Sen voi ostaa joko 16 GB:n, 32 GB:n tai 64 GB:n muistimäärällä. Siinä on iOS 6 -käyttöjärjestelmä. 

iPad minin näytön resoluutio on vain 1 024 x 768 pikseliä, eli sama kuin iPad 2:n.
Hovi (sukunimi)

**Hovi** on suomalainen sukunimi, joka on muun muassa seuraavilla henkilöillä:

*Hannu Hovi (oik. *Hannu Paavali Hovilainen*, 1935–1982), iskelmälaulaja
*Janne Hovi (s. 1989), arkkitehti
*Jarmo Hovi (s. 1959), muusikko
*Jorma Hovi (1949–2017), laulaja
*Kalervo Hovi (1942–2021), filosofian tohtori ja Turun yliopiston yleisen historian professori
*Kimmo Hovi (s. 1994), jalkapalloilija
*Marko Hovi (s. 1974), pesäpalloilija ja pesäpallon pelinjohtaja
*Martti Hovi (1915–2009), Kemira Oy:n pääjohtaja
*Mikko Hovi (1879–1962), kuvanveistäjä
*Oiva Hovi (1926–2005), lavastaja
*Olavi Hovi (s. 1939), opettaja ja kirjailija
*Sasu Hovi (s. 1982), jääkiekkoilija
*Seppo Hovi (s. 1946), pianisti, viihdyttäjä
*Tommi Hovi (s. 1980), keräilykorttipeli MTG:n moninkertainen mestari
*Tuula Hovi (s. 1939), suunnistaja
*Venla Hovi (o.s. *Heikkilä*, s. 1987), jääkiekkoilija
*Väinö Hovi (1913–1982), fyysikko.

## Entinen nimi
*Raila Kerkelä (o.s. *Hovi*, s. 1941), suunnistaja 
*Asta Ovaska (o.s. *Hovi*, s. 1963), kuulantyöntäjä.
Tangata manu

**Tangata manu** eli **lintumies** oli nimitys, jota käytettiin Pääsiäissaarella vuosittain järjestetyn kilpailun voittajasta. Kilpailun voitti se, joka pääsi Motu Nuin saarelle ja toi sieltä linnunmunan Orongoon. Voittaja sai hallita Pääsiäissaarta seuraavaan kilpailuun saakka. Kokonaisuudessaan tavasta käytetään nimitystä lintumieskultti. Lintumiehet katosivat kristinuskon myötä 1860-luvulla.

## Kilpailu ja rituaalit

Lintumieskultti syntyi todennäköisesti Pääsiäissaaren katoavien luonnonvarojen myötä, jolloin linnuista ja niiden munista oli tullut hedelmällisyyden symboli. Linnut – erityisesti fregattilinnut ja albatrossit – olivat tosin olleet jo aiemmin tärkeässä osassa Pääsiäissaarten mytologiassa. Lintuihin oli myös liittynyt vanhempia aikuistumisrituaaleja, joihin lintumieskultti ainakin osittain pohjautui. Nokitiiran merkitys nousi 1700- tai 1800-luvuilla. Nokitiiroja muutti Pääsiäissaarelle syyskuisin pesimään Orongon kallioille ja sen läheisyyden särkille, kuten Motu Nuille. Kilpailijat tulivat venein noin kahden kilometrin päähän Motu Nuista jo ennen nokitiirojen pesimistä. Pesimisen alettua kilpailijat meloivat saarelle, josta he yrittivät ensimmäisenä löytää nokitiiran munan sen jyrkiltä kallioilta. Kun muna löytyi, kilpailija meloi takaisin Pääsiäissaarelle ja Orongolle. Ensimmäisenä paikalle saapunut tunnustettiin voittajaksi eli lintumieheksi, jota pidettiin lintujumaluus Makemaken uudelleensyntymänä. Uusi lintumies ajeli päänsä, kulmakarvansa ja silmäripsensä. Tämän jälkeen hän siirtyi hallitsemaan saarta seuraavaan syyskuuhun saakka Rano Rarakuun.

## Lintumiesten valta

Lintumieskultin kehittymisen myötä Pääsiäissaarta pitkään vaivanneet yhteisöjen väliset yhteenotot lieventyivät. Lintumiehet hallitsivat kuitenkin usein tyrannien tavoin. Lintumiehen *paoa*-joukot saattoivat hyökätä kaikkia niitä vastaan, joiden he eivät katsoneet tunnustaneen lintumiehen pyhyyttä. 1800-luvulla osa pääsiäissaarelaisista muisti myös tarinoita, joiden mukaan paoat hyökkäsivät jopa kaikkia niitä vastaan, jotka eivät olleet tarpeeksi voimakkaita vastustamaan heitä. Lintumieskultti ei myöskään kyennyt kokonaan korvaamaan Pääsiäissaaren perinteisen hallitsijan eli ‘ariki maun arvovaltaa. Lintumieskultti katosi lopulta kristinuskon saavuttua saarelle lähetyssaarnaajien mukana. Viimeinen lintumies valittiin vuonna 1866.

## Lähteet
*

### Viitteet
Major League Baseball -kausi 1891

**Major League Baseball -kausi 1891** käsitti kaksi erillistä liigaa. Vuodesta 1876 toiminut National League ja viimeisen kautensa pelannut American Association. Molempien liigojen voitto meni Bostoniin, mutta joukkueet eivät saaneet aikaiseksi World Series kamppailuja, joita aikaisempina vuosina oli ollut ohjelmassa. Kauden jälkeen osa AA:n joukkueista iittyi National Leagueen, jolloin siitä muodostui 12 joukkuetta käsittävä liiga, josta virallisesti käytettiin nimitystä *National League and American Association*.

Milwaukee Brewers aloitti kautensa vasta 18. elokuuta ja pelasi kauden aikana 36 ottelua. Se korvasi kautensa 16. elokuuta 100 pelin jälkeen lopettaneen Cincinnati Kelly's Killersin. Voittoprosentti Brewersillä oli liigan kolmanneksi paras.

## Major League

## Aiheesta muualla

* Baseball almanakka - National League 1891 
* Baseball almanakka - American Association 1891
Puolanne

**Puolanne** on suomalainen sukunimi, joka on muun muassa seuraavilla henkilöillä:

*Eero Puolanne (s. 1947), lihateknologian professori
*Elias Puolanne (s. 2006), jääkiekkoilija
*Elsa Puolanne (ent. *Spolander*, 1906–1996), tanssitaiteilija ja voimistelunopettaja
*Ulla Puolanne (o.s. *Raivo*, 1931–2015), ekonomi, valtiovarainministeri 
*Veikko Puolanne (ent. *Spolander*, 1922–2006), järjestöjohtaja, maanviljelysneuvos.
Mumford & Sons

**Mumford & Sons** on englantilainen folk rock -yhtye. Yhtyeeseen kuuluvat Marcus Mumford, Ted Dwane, Country Winston ja Ben Lovett. He ovat soittaneet yhdessä lokakuusta 2007 lähtien.

Yhtye on julkaissut neljä studioalbumia, *Sigh No More* vuonna 2009, *Babel* vuonna 2012,*Wilder Mind* vuonna 2015 ja *Delta* vuonna 2018. *Babel* nousi Billboard 200 -listan ykköseksi Yhdysvalloissa, kun sitä myytiin ensimmäisen viikon aikana 600&nbsp;000 kappaletta. Yhtyeen ensimmäistä albumia on myyty pelkästään Yhdysvalloissa 2,5 miljoonaa kappaletta.

## Jäsenet
* Marcus Mumford – laulu, kitara, lyömäsoittimet , mandoliini
* Ben Lovett – laulu, koskettimet, harmonikka, rummut, sähkökitara
* Winston Marshall – laulu, banjo, dobro, kitara, sähkökitara
* Ted Dwane – laulu, kontrabasso, basso, rummut, kitara

## Diskografia
### Studioalbumit
* 
* 
* 
* 

### Livealbumit
* *Live from Shepherd's Bush Empire* (2011)
* *Road to Red Rocks* (2012)
* Live from Bull Moose (2013 Record Store Day)

### EP:t
* *Mumford & Sons* (2008)
* *Love Your Ground* (2008)
* *iTunes Festival: London 2009* (2009)
* *Mumford & Sons, [[Laura Marling]] & Dharohar Project* (2010)
* *iTunes Festival: London 2010* (2010)
* *The Wedding Band – The First Dance* (2010)

## Lähteet

## Aiheesta muualla

*Mumford & Sonsin kotisivut
Fettes Brot

**Fettes Brot** on saksalainen hip hop -yhtye. Yhtyeeseen kuuluvat Martin Vandreier, Boris Lauterbach ja Björn Warns. Yhtye perustettiin vuonna 1992 Poets of Peeze -yhtyeen lopetettua. Fettes Brotin ensimmäinen studioalbumi *Auf Einem Auge Blöd* julkaistiin vuonna 1995.

## Diskografia
### Studioalbumit
* 1995 – *Auf einem Auge blöd*
* 1996 – *Außen Top Hits, innen Geschmack*
* 1998 – *Fettes Brot lässt grüßen*
* 2001 – *Demotape*
* 2005 – *Am Wasser gebaut*
* 2008 – *Strom und Drang*
* 2013 – *3 is ne Party*
* 2015 – *Teenager vom Mars*
* 2019 – *Lovestory*

## Lähteet

## Aiheesta muualla

*Fettes Brotin kotisivut
Sari Savikko

**Sari Savikko** (s. 6. heinäkuuta 1976 Valkeakoski) on suomalainen tietokirjailija. Savikko on julkaissut kymmenkunta teosta ja on kuulunut useiden suurteosten toimituskuntaan. Savikko asuu Somerolla ja työskentelee kustannustoimittajana. 

## Teokset
* Sata tarinaa Salosta (Salon kaupunki 2002), yhdessä Tiina Aallon kanssa
* Kesäpäivä Kultarannassa (Helmi 2004)
* Onko lintu kotona. Sata siivekästä (Teos 2004), yhdessä Kai Linnilän kanssa
* Kohtalona kauneus. Kaunotarten tarinoita (Helmi 2005)
* Isoäidin puutarhavuosi. Neuvoja joka kuukaudelle (Helmi 2006) 
* Puutarhurin kirja. Iloa ja oivalluksia (Kolibri 2007)
* Koulujen taide (Tammi 2007), päätoimittaja 
* Muistojen koulutaulut (Tammi 2008)
* Laps' Suomen (Tammi 2009), päätoimittaja
* Pienten pukimet (Tammi 2009), toimittaja
* Tuhanten rantain Suomi (2010), päätoimittaja
* Joulukirja (Amanita 2010)
* Lapin taide (Amanita 2011), toimittaja
* Kasvien taide (Amanita 2012)
* Jääkärien perintö (Amanita 2013), toimittaja
* Suomenhevonen. Arjen sankari (Amanita 2014), yhdessä Terttu Peltosen, Päivi Laineen, Roger Johanssonin ja Kyösti Saranpään kanssa
* Hyvä paimen. Uskonnolliset opetustaulut (Amanita 2016), yhdessä Jussi Härmeen kanssa
* Suomenhevonen isänmaata rakentamassa ja puolustamassa (Amanita 2017)
* Suomen naisten sota (Amanita 2021), yhdessä Kaari Utrion ja Hanna Pukkila-Toivosen kanssa
* Suomen koirat (Amanita 2023), yhdessä Aino Pikkusaaren (kuvat) ja Hanna Pukkila-Toivosen (teksti) kanssa
* artikkeleita useissa teoksissa, mm. Kaari Utrio: Bella Donna. Kaunis nainen kautta aikojen (Tammi 2001) ja Evakkotaival - Karjalan siirtoväen tarina (Amanita 2019).

## Lähteet

## Aiheesta muualla
Kalle-Heikki Korhonen

**Kalle-Heikki Korhonen** (13. elokuuta 1926 Salo – 4. elokuuta 2017 Espoo) oli suomalainen geotekniikan tutkija. Hän toimi professorina Valtion teknillisessä tutkimuskeskuksessa vuosina 1963–1974 ja maarakennusmekaniikan ja pohjarakennuksen professorina Oulun yliopistossa vuosina 1974–1979.

## Lähteet
Tamaryn Hendler

**Tamaryn ”Tammy” Hendler** (s. 12. elokuuta 1992 Kapkaupunki, Etelä-Afrikka) on belgialainen tennispelaaja. Parhaimmillaan hän on ollut kaksinpelissä WTA-maailmanlistan sijalla 178 heinäkuussa 2012 ja nelinpelissä sijalla 182 heinäkuussa 2012. Hän on voittanut urallaan neljä ITF-turnausta kaksinpelissä.

Hendler oli junioriurallaan parhaimmillaan maailmanlistan sijalla viisi. Hän on edustanut Belgiaa Fed Cupissa vuodesta 2007 lähtien.

## Lähteet

## Aiheesta muualla

* 
*
Markku Hattula

**Markku Hattula** (s. 10. syyskuuta 1950 Kestilä) on suomalainen kirjailija ja kirjallisuusterapiaohjaaja. Hän on julkaissut romaaneja, novelleja, dekkarin ja näytelmiä sekä toiminut luovan kirjoittamisen ohjaajana.

Hattula valmistui insinööriksi Wärtsilän teknillisestä oppilaitoksesta vuonna 1975 ja suoritti vapaan sivistystyön tutkinnon Tampereen yliopistossa vuonna 2001. Hän on työskennellyt Maaseudun Sivistysliitossa.

Hattula on Suomen Näytelmäkirjailijaliiton jäsen vuodesta 1998 ja Suomen Kirjailijaliiton jäsen vuodesta 2002. Hän on voittanut Samuli Parosen Seuran kirjoituskilpailun 1. palkinnon.

Hattula on asunut Riihimäellä vuodesta 1984. Pielavedellä hän asui 1979–1983.

## Teoksia
* *Sama se* (1989), Karisto (esikoisnovelleja)
* *Näytön paikka* (1992), Karisto (esikoisromaani)
* *Hurmuri ja muita kertomuksia* (1999), Maahenki
* *On kurkiaurat lentäneet* (2001), Maahenki
* *Visakoivu* (2002), Ruonankoski Annamari, Hattula Markku ja Hamunen Paavo, Maahenki (Maaseudun sivistysliiton opintokeskus nro 1)
* *Kuusijuhla* (2003), Hattula Markku ja Seppälä Arto, Maahenki (joulunäytelmiä kouluille)
* *Isät kutsuvat poikiaan* (2004), Maahenki
* *Sanasi sun* (2006) (2. painos 2009), Seppälä Arto ja Hattula Markku (kuvat Antti Huovinen), Maahenki (kirjoittamisen opas)
* *Rahat ja henki* (2007), Bookkari (esikoisdekkari)
* *Naurun vuoksi* (2008), Hattula Markku, Latikka Timo ja Seppälä Arto, Tekstitalli (sketsejä)
* *Naurun vuoksi 2010* (2010), Hattula Markku ja Seppälä Arto, Tekstitalli (sketsejä)
* *Sanojen sylissä* (2009), Hattula Markku ja Svensson Kristina, Maahenki (kirjallisuusterapian opas)
* *Eturintaman iskujoukko* (2011), Minerva Kustannus (saatavilla myös sähkökirjana)
* *Eturintaman iskujoukko iskee takaisin* (2012), Minerva Kustannus
* *Akat* (2012), Maahenki
* *Eturintaman iskujoukon torjuntavoitto* (2013), Minerva Kustannus
* *Kaukopartion kujanjuoksu* (2014), Minerva Kustannus 
* *Kaukopartion kostoisku* (2015), Minerva Kustannus
* Kaukopartio virittää ansan (2016), Minerva kustannus
* Talvisodan korpisoturit (2021), Otava

## Näytelmiä
* Maksettu rakkaus (1996)
* Runokukko Riekuu (1997) 
* Tiet´ isäin astumaan (1998), Esko Puttonen ja Markku Hattula 
* Luontaishoitola Pehmokumpu (1999), Esko Puttonen ja Markku Hattula
* Maineesi maksaa, Marianne (1999)
* Nyrkki tai ruusu (1999) 
* Palanen Berliinin muuria (2000), Arto Seppälä ja Markku Hattula 
* Amerikan morsian (2001) 
* Dieettivaellus (2003), Esko Puttonen ja Markku Hattula 
* Hölmöläisten jouluvalmistelut (2003), Arto Seppälä ja Markku Hattula
* Joulunodotusta mummolassa (2003), Arto Seppälä ja Markku Hattula 
* Tonttulassa tapahtuu osa I (2003), Arto Seppälä ja Markku Hattula
* Tonttulassa tapahtuu osa II (2003), Arto Seppälä ja Markku Hattula 
* Sulle luvannut en ruusutarhaa... (2006)
* Miestä vailla (2007) 
* Miestä vailla (2. versio) (2008) 
* Ideaparkki (2009) 

## Lähteet
Celebration Day

**Led Zeppelin: Celebration Day** on konserttifilmi brittiläisen rockyhtyeen Led Zeppelinin esiintymisestä Lontoon O2 Arenassa 10. joulukuuta 2007. 19. marraskuuta 2012 tapahtuvaa videojulkaisua edelsi lokakuussa 2012 teatteriesitysten sarja eri maissa. Konsertti oli omistettu äänilevyvaikuttaja Ahmet Ertegunin muistolle.

Celebration Day esitetään elokuvateattereissa yli 40 maassa 1500 valkokankaalla lokakuun 2012 aikana. Suomessa konsertti nähtiin Finnkinon teattereissa 22. lokakuuta 2012 yhdeksällä paikkakunnalla.

## Kappaleet
;Konsertti
#
#
#
#
#
#
#
#
#
#
#
#
#
#
;Encoret:
#
#

## Katso myös
* Led Zeppelin – laulu jää pystyyn

## Lähteet

## Aiheesta muualla
* Finnkinon sivu 
* Press release announcing the film
Asko Künnap

**Asko Künnap** (s. 1971) on virolainen runoilija, muusikko, kuvittaja, graafinen suunnittelija ja kustantaja.

Künnap kävi Tartossa Miina Härman lukiota (Miina Härma Gümnaasium) ja opiskeli Viron taideakatemiassa tuotesuunnittelua sekä Oslon taideakatemiassa sisustusarkkitehtuuria. 

Künnap on tallinnalaisen Rakett-mainostoimiston osakas ja taiteellinen johtaja. Hän on saanut markkinointipalkintoja (Efffie) ja design-palkintoja (Kuldmuna), lisäksi hänet on palkittu kirjankuvituksista, kun on kisattu Viron ja Baltian kauneimmista kirjoista. Künnap on piirtänyt myös sarjakuvia ja hänen graafisista töistään on pidetty näyttelyjä Virossa, Ruotsissa ja Latviassa.

Künnap on suunnitellut kirjankansia useille suomalaisille kustantajille.

Asko Künnap on Viron kirjailijaliiton ja Viron PEN-klubin jäsen. Hän on julkaissut neljä omaa runokokoelmaa sekä osallistunut runoilijana ja kuvittajana useihin yhteisteoksiin, joista mainittakoon korttipakan muodossa julkaistut Kaardipakk-kokoelmat sekä yhdessä Karl Martin Sinijärven ja Jürgen Roosten kanssa luotu Eesti haiku (2009), maailman ensimmäinen kokoelma vironhaikuja. Künnap on saanut kirjoistaan Viron kulttuurirahaston vuosipalkinnon ja Kansankulttuurin rahaston palkinnon.

Künnap johtaa tallinnalaista kustantamoa Näo Kirik ja on Revaler-lautapelikustantamon osakas ja taiteellinen johtaja. Künnap on itse suunnitellut ja kuvittanut kymmenkunta lautapeliä, joista hän on saanut Vuoden peli -ehdokkuuksia Suomessa ja Ruotsissa. Andrus Kivirähkin  romaaniin vapaasti perustuva Ussisõnad (Käärmeensanat) on noussut eniten myydyksi lautapeliksi Virossa.

Asko Künnap on esiintynyt useissa kirjallisuustapahtumissa eri puolilla Europpaa sekä Pohjois-Amerikassa.  Yhdessä Heikki Kallen kanssa hän on luonut sana-, musiikki- ja videoesityksen Säälpool Jõge. Virossa ja Suomessa Künnap on osallistunut esityksiin, joita ovat järjestäneet muiden muassa Olematu Teater, Cabaret Interruptus sekä jazzkollektiivi Eepiline Eesti Orkester.

## Runokokoelmat
* Kokkusattumuste kaitseks, Näo Kirik 2000
* Ja Sisalikud vastasid, Näo Kirik 2003
* Kõige ilusam sõda, Näo Kirik 2008
* Su ööd on loetud, Näo Kirik 2008
* Mardikate määraja, Mälestused, Näo Kirik 2011
* Kerävalk koputab tulles, Näo Kirik 2019
* Minu riik, Seitse Sõlme 2020

### Suomennetut kokoelmat
* Yösi ovat luetut, Savukeidas 2015, suom. Hannu Oittinen
* Pallosalama koputtaa tullessaan, Enostone kustannus 2020, suom. Hannu Oittinen
* Minun valtakuntani, Enostone kustannus (Ilmestyy toukokuussa 2023), suom. Hannu Oittinen

## Lähteet

## Aiheesta muualla
*Asko Künnapin kotisivu
Potez 630

**Potez 630** oli Potezin 1930-luvun lopulla kehittämä sarja kaksimoottorisia hävittäjiä. Tähtimoottoreilla varustettujen koneiden käyttötarkoitus oli toimia yöhävittäjänä ja raskaana pitkänmatkan torjuntahävittäjänä. Niitä käytettiin sekä Lähi-idässä että Pohjois-Afrikassa ja myöhemmin Vapaan Ranskan joukoissa.

Potez 631:ssa oli kaksi 660 hevosvoiman Gnome-Rhône 14M 6/7 -tähtimoottoria ja kahdesta kolmeen henkilön miehistö. Aseistuksena oli kaksi 20&nbsp;mm Hispano-Suiza-tykkiä ja kahdeksan 7,5 mm MAC 1934 -konekivääriä. Jotkin maataisteluversiot kykenivät kuljettamaan lisäksi 300&nbsp;kg pommeja. Huippunopeus 4&nbsp;000 metrin korkeudessa oli 445&nbsp;km/h.

## Lähteet
*Chant, Chris: II Maailmansodan lentokoneet, Karisto, 2008, Hämeenlinna (suom. Petri Kortesuo) Alkuteos: Amber Books, 1999  (s.&nbsp;277)

## Aiheesta muualla
*http://www.aviastar.org/air/france/potez-630.php
*http://www.historyofwar.org/articles/weapons_potez_630.html
*http://www.wwiivehicles.com/france/aircraft/fighter/potez-63.asp
*http://www.39-45strategie.com/articles-historiques/armes-unites/armes-et-unites/france/potez-63-series/  
* Potez 630/631, http://www.avionslegendaires.net/potez-630-631.php 
*http://www.picsearch.com/pictures/Vehicles/Aircrafts/Aircrafts%20Polikarpov%20UT%20-%20Price%20P/Potez%20630.html
John Paulson

**John Alfred Paulson** (s. 14. joulukuuta 1955 Queens, New York) on yhdysvaltalainen suursijoittaja ja Paulson & Co -hedgerahastoyhtiön johtaja.

Paulsonin omaisuuden arvo ylitti miljardin Yhdysvaltain dollarin rajan vuonna 2007. Paulson lyhyeksimyi subprime-lainoja ja ansaitsi 3,7 miljardia dollaria kyseisenä vuonna. Vuonna 2010 hän ansaitsi 4,9 miljardia dollaria, joka on ennätys hedgerahasto-alalla. Forbes arvioi Paulsonin nettovarallisuuden arvoksi 11 miljardia dollaria. Paulsonin uutisoitiin lokakuussa 2012 lahjoittavan New Yorkin Keskuspuistoa ylläpitävälle taholle 100 miljoonaa dollaria.

## Lähteet
Alan (jalkapalloilija)

**Alan Osório da Costa Silva**, yleensä vain **Alan** (s. 19. syyskuuta 1979 Salvador, Brasilia) on brasilialainen jalkapalloilija. Hän edustaa Portugalin Primeira Ligassa pelaavaa Sporting Bragaa ja on pelipaikaltaan hyökkääjä.

Alan siirtyi Sporting Bragaan kaudeksi 2008–2009 toisesta portugalilaisseurasta Portosta.

## Aiheesta muualla
* Alanin esittely SambaFoot-sivustolla
Mr Gay World

**Mr Gay World** on vuosittainen homomiesten kauneuskilpailu. Kilpailu on nelipäiväinen, ja siinä otetaan huomioon ulkoisen kauneuden lisäksi muun muassa julkiset puhe- ja luonnolliset johtamistaidot. Voittajan on tarkoitus voida toimia "hyvän tahdon lähettiläänä". Kilpailu edellyttää 19 vuoden ikää kuukautta ennen sen ajankohtaa.

## Voittajat

## Lähteet

## Aiheesta muualla
* Viralliset sivut
Fifty Shades of Grey

**Fifty Shades of Grey** on brittiläisen E. L. Jamesin vuonna 2011 julkaistu eroottinen romaani. Sen tarina kertoo nuoren opiskelijan ja rikkaan liikemiehen suhteesta. Kirja sisältää kuvauksia muun muassa sadomasokismista. Romaani on käännetty yli 50 kielelle ja sitä on myyty yli 70 miljoonaa kappaletta maailmanlaajuisesti. Sen suosio käynnisti hetkellisen kevyen eroottisen kirjallisuuden ilmiön, jonka aikana Suomessakin kustantamoille lähetettiin runsaasti lajityyppiin sovitettuja käsikirjoituksia.

*Fifty Shades of Greystä* on ilmestynyt myös kaksi jatko-osaa, joita on molempia myyty Britanniassa yli kolme miljoonaa kappaletta. Romaaniin perustuva samanniminen elokuva sai ensi-iltansa Yhdysvalloissa 13. helmikuuta 2015. Elokuva sai jatko-osat 2017 ja 2018.

## Yleisön vastaanotto
*Fifty Shades of Greytä* on myyty maailmanlaajuisesti yli 70 miljoonaa kappaletta ja se on käännetty yli 50 kielelle. Se on kaikkien aikojen nopeimmin myyty taskukirja Britanniassa, jossa sitä on myyty painettuna ja sähkökirjoina yhteensä 5,3 miljoonaa kappaletta. Julkaisuajankohtanaan kirjan suosio aiheutti hetkellisen kevyen eroottisen kirjallisuuden ilmiön. Suomessakin kustantamot vastaanottivat paljon lajityyppiin sovitettuja käsikirjoituksia.

Romaani on saanut Suomessa huomiota ja sen meemit ovat innoittaneet suomalaisnuoria muodikkaisiin sidontaleikkeihin.

## Lähteet

## Aiheesta muualla
* Odotus on ohi – kotirouvien seksifantasiakirja julkaistiin suomeksi. Ilta-Sanomat 1.9.2012.
* Silja Massa: Helsinkiläiset jonottavat sidontakursseille: Tekikö Fifty Shades of Grey alistusleikeistä arkipäivää? Helsingin Sanomat 12.2.2015.
Constantin Cantemir

**Constantin Cantemir** (1627 – 21. elokuuta 1693 Iași, Moldova (nyk. Romania)) oli Moldovan ruhtinas kesäkuusta 1685 maaliskuuhun 1693. Hän jäi viimeiseksi pajarineuvoston valitsemaksi Moldovan ruhtinaaksi.

Constantin oli alkujaan maatyöläistaustainen palkkasoturi, joka 17 vuoden palveluksen jälkeen yleni valakialaisruhtinas Grigore I Ghican ylimmäksi adjutantiksi. Suuren Turkin sodan aikana hän ansioitui monissa taisteluissa osmanien puolella ja pääsi näin sulttaanin suosioon. 

Hänen ensimmäinen vaimonsa oli Grigore Ghican tytär Anastasia. Vuonna 1670 hän meni naimisiin jalosukuisen Ana Bantăşin kanssa ja nousi Moldovan voivodiksi, ruhtinaaksi 71-vuotiaana vuonna 1685. 

Kouluja käymätön Constantin ei itse osannut lukea, mutta huolehti molempien poikiensa Antiohin ja Dimitrien koulutuksesta. Molemmista pojista tuli aikanaan moldovalaisruhtinaita ja hänen tyttärensä Elisaveta avioitui ruhtinas Mihai Ion Racovitan kanssa. Myös toisen tyttären Ruxandran aviomies Lupu Costachi oli moldovalaisylimys. 

Constantin ehti avioitua vielä kolmannen kerran, Ruxandra Harasin kanssa. Hän kuoli luonnollisesti Iașissa vuonna 1693.  

Constantin oli rohkea, mutta oppimaton. Politiikassa hän oli opportunisti, joka totteli osmanivaltaa, mutta kertoi turkkilaisten liikkeistä näiden vastustajille Habsburgien Itävallalle ja Puola-Liettualle. 

Vuonna 1691 hän mestautti merkittävän historioitsijan ja oppineen Miron Costinin ja hänen veljensä hetman Velicico Costinin vallankaappausjuonitteluista syytettynä. Jälkikäteen paljastui, että veljekset olivat joutuneet salaliiton uhreiksi. Constantin ehti katua päätöstään useita kertoja. 

## Lähteet
Chinatown (Singapore)

**Chinatown** (, , ) on Singaporessa sijaitseva kiinalaisten asuttama kaupunginosa, chinatown. Hokkienkiinaa puhuvat kauppiaat asuttivat nykyiset Telok Ayer- ja Chulia-kadut. Teochew’ta puhuvat kalastajat asettuivat Boat Quayn lähistölle ja kantonilaiset kauppiaat Pagoda- ja Temple-katujen ympäristöön. Chinatownissa sijaitsee muun muassa vuonna 1827 valmistunut Sri Mariammanin temppeli, joka on Singaporen vanhin hindutemppeli.


Sri Mariamman Temple 2, Dec 05.JPG|Vuonna 1827 valmistunut Chinatownissa sijaitseva Sri Mariammanin temppeli on Singaporen vanhin hindutemppeli.
Mosque Street, Dec 05.JPG|Mosque Street
Pagoda Street, Chinatown Heritage Centre, Dec 05.JPG|Chinatown Heritage Centre, Pagoda Street
Trengganu Street, Dec 05.JPG|Trengganu Street
People's Park Complex from Temple Street.jpg|Temple Street South Bridge Roadin risteyksestä luoteeseen. Tien päässä HDB-rakennus People's Park Complex.


## Lähteet

## Aiheesta muualla

*
* Chinatownin omat sivut  
* Chinatown Heritage Centre
Duncker

**Duncker** tai **Dunker** on muun muassa seuraavien henkilöiden sukunimi:

* Alexander Duncker (1813–1897), saksalainen kustantaja
* Daniel Edvard Duncker, (1835–1894), suomalainen maanviljelijä ja valtiopäivämies
* Elis Duncker (1844–1876), suomalainen oopperalaulaja, Daniel Edvard Dunckerin veli
* Franz Duncker (1822–1888), saksalainen toimittaja ja poliitikko
* Gösta Dunker (1905–1973), ruotsalainen jalkapalloilija
* Hans Duncker (1881–1961), saksalainen biologi
* Henrik Duncker (s. 1963), suomalainen valokuvaaja, taiteilija ja muusikko
* Henry Dunker (1870–1962), ruotsalainen liikemies
* Joachim Zachris Duncker (1774–1809), Ruotsin armeijan everstiluutnantti
* Karl Duncker (1903–1940), saksalainen psykologi
* Maria Duncker (s. 1963), suomalainen taiteilija
* Marita Duncker (1903–1988), suomenruotsalainen kirjailija
* Maximilian Duncker (1811–1886), saksalainen historioitsija ja poliitikko
* Pertti Duncker (1941–2009), suomalainen purjehtija ja kirjailija
HMS Matapan

**HMS Matapan** (viirinumero D43) oli Britannian kuninkaallisen laivaston Battle-luokan hävittäjä, joka laskettiin vesille toisen maailmansodassa lopulla.

## Valmistus

Alus tilattiin 10. maaliskuuta 1943 John Brown and Companyltä Clydebankistä, missä köli laskettiin 11. maaliskuuta 1944. Alus laskettiin vesille 30. huhtikuuta 1945 ja valmistui 5. syyskuuta 1947.

## Palvelus
Alus romutettiin 1979.

## Lähteet
*
*
*
*

### Viitteet
HMS Corunna

**HMS Corunna** (viirinumero D97) oli Britannian kuninkaallisen laivaston Battle-luokan hävittäjä, joka laskettiin vesille toisen maailmansodan lopulla.

## Valmistus

Alus tilattiin 24. maaliskuuta 1943 Swan Hunterilta Tyne and Wearista, missä köli laskettiin 12. huhtikuuta 1944. Alus laskettiin vesille 29. toukokuuta 1945 ja valmistui 6. kesäkuuta 1947.

## Palvelus
Alus romutettiin 1975.

## Lähteet
*
*
*
*

### Viitteet
HMS Oudenarde

**HMS Oudenarde** (viirinumero ?) oli Britannian kuninkaallisen laivaston Battle-luokan hävittäjä, jonka tilaus peruutettiin toisen maailmansodan päätyttyä.

## Valmistus

Alus tilattiin 24. maaliskuuta 1943 Swan Hunterilta Tyne and Wearista, missä köli laskettiin 12. lokakuuta 1944. Alus laskettiin vesille 11. syyskuuta 1945, mutta tilaus peruutettiin 15. lokakuuta.

## Lähteet
*
*
*

### Viitteet
Kurottaja

**Kurottaja** on kappaleiden siirtoon tarkoitettu työkone. Sillä voidaan tehdä samoja töitä kuin trukilla tai etukuormaimella, mutta sen ulottuma on suurempi. Kurottajassa on yleensä voimakas dieselmoottori ja pitkä teleskooppinen varsi, jonka päähän saa kiinnitettyä esimerkiksi trukkipiikit, kauhan tai henkilönostokorin.

## Valmistajia
*Case
*Caterpillar
*Claas
*JCB
*Manitou
*Merlo
*New Holland
*Dieci
*Magni
*Haulotte
*
*
Teerenpeliä

**Teerenpeliä** on Aarne Tarkaksen ohjaama ja käsikirjoittama elokuva vuodelta 1963. Keväällä 1963 puhjenneen näyttelijälakon aikaan tehty elokuva jäi SF:n viimeiseksi pitkäksi elokuvaksi ennen toiminnan päättymistä 1965. Näyttelijöistä kukaan ei kuulunut lakon piiriin.

## Juoni

Elokuvan tarinassa kaksi laulavaa sisarusta sisarukset (Pirkko Mannola, Brita Koivunen) lähtee Aulangolle etsimään varakkaita puolisoita.

## Näyttelijät

## Arviot

Aikalaisarvioissa viitattiin ”tuotteliaan häärääjän” eli Tarkaksen työtapoihin, kun todettiin elokuvan edustavan ohjaajan tuttua tyyliä. Arvioiden kanta oli yksimielinen tyrmäys. Ainoastaan Siiri Angerkosken osuus ammattinäyttelijänä nostettiin esiin: hän ”näyttelee Teerenpelissä kaikki muut kirkkaasti seinänvierille”.

Myöhemmässä kritiikissäkään elokuva ei ole saanut sen parempia arvioita, vaan sitä luonnehditaan kankeaksi. Replikointi ei onnistu harrastelijanäyttelijöiltä. Elokuvan työnimen ”Mukavasti miehelään” mainitaan kuvastavan yläluokkaisesta korskeudesta pilkkaa tekevän elokuvan sisältöä. 

## Lähteet

## Aiheesta muualla
*
Jääkiekon SM-sarjakausi 1968–1969

**Jääkiekon SM-sarjakaudella 1968–1969** mestaruuden voitti HIFK. Pistepörssin voitti Ilveksen Jorma Peltonen, (23+35=58 pistettä). Eniten maaleja teki Ilveksen Pekka Leimu, 36.

## Sarjataulukko

SaiPa ja VehU putosivat Suomensarjaan. Upon Pallo lopetti jääkiekkotoimintansa kauden jälkeen. SM-sarjaan nousivat TPS, Jokerit ja Hilpara.

## Yleisömäärät

## Lähteet

## Aiheesta muualla
*
György Spiró

**György Spiró** (s. 1946 Budapest) on unkarilainen kirjailija ja dramaturgi. Spirón viides romaani ja ensimmäinen suomennettu romaani on *Kevätnäyttely* (Avain, 2012) (*Tavaszi tárlat*, 2010). Romaanin tarina sijoittuu Unkarin kansannousuun.

## Lähteet
Ortodoksisten Nuorten Liitto

**Ortodoksisten nuorten liitto ONL ry** on valtakunnallinen, kirkollista nuorisotyötä tekevä keskusjärjestö. Toiminnan pääalueina ovat seurakuntien lapsi- ja nuorisotyön tukeminen, julkaisutoiminta, leirien, kurssien ja tapahtumien järjestäminen sekä kansainvälinen toiminta. Liiton toiminnan päärahoittajat ovat Suomen ortodoksinen kirkko sekä opetus- ja kulttuuriministeriö. 

Liiton toimisto sijaitsee Joensuussa Kirkkokadulla.

## Talous
### Rahoitus

## Lähteet

## Aiheesta muualla
* Ortodoksisten Nuorten Liitto
Pensaskrotit

**Pensaskrotit** (Linophrynidae) on krottikaloihin kuuluva heimo. Heimon lajeja tavataan syvistä vesistä kaikista lämpimistä valtameristä.

## Lajit ja anatomia
Pensaskrottien heimoon kuuluu 5 sukua ja 25&ndash;27 lajia, muun muassa pensaskrotti (*Linophryne lucifer*). Kuten monilla muillakin krottikalojen heimoilla pensaskrottilajeilla naaras on huomattavasti koirasta kookkaampi. Naaraat kasvavat suurimmillaan noin 23 cm pitkiksi, kun koiraat saavuttavat korkeintaan noin 3 cm:n pituuden. Aikuiset koiraat kiinnittyvät naaraaseen ja elävät naaraan loisena. Naaras on ruumiinrakenteeltaan lyhytruumiisia ja pallomaisia. Etumainen selkäevän ruoto on pidentynyt ja sen päässä on valoa tuottava elin. *Linophryne*-suvun lajeilla on leuassa elin, joka on useilla lajeilla hyvin haarautunut ja myös siinä on valoa tuottavia bakteereja. Suurimmalla osalla heimon sukujen lajeista on terävät ja kookkaat hampaat ja suurikokoiset silmät. Selkä- ja peräevät ovat pehmeät ja lyhyehköt ja vatsaevät puuttuvat. Väriltään pensaskrottilajit ovat tumman ruskeita tai mustia.

## Levinneisyys ja elinympäristö
Pensaskrotteja tavataan Atlantista, Intian valtamerestä ja Tyynestämerestä Panamanlahdelta. Ne elävät yleensä yksittäin tyypillisesti 1&nbsp;000&ndash;4&nbsp;000 metrin syvyydessä merenpinnasta.

## Lähteet
HMS Jutland (D62)

**HMS Jutland** (viirinumero D62) oli Britannian kuninkaallisen laivaston Battle-luokan hävittäjä, joka laskettiin vesille toisen maailmansodan päätyttyä.

## Valmistus

Alus tilattiin 24. maaliskuuta 1943 Alexander Stephen and Sonsilta Linthousesta, missä köli laskettiin 27. marraskuuta 1944. Alus laskettiin vesille 20. helmikuuta 1946 ja valmistui 30. huhtikuuta 1947.

## Lähteet
*
*
*
*

### Viitteet
HMS Dunkirk (D09)

**HMS Dunkirk** (viirinumero D09) oli Britannian kuninkaallisen laivaston toisen maailmansodassa lopulla vesillelaskettu Battle-luokan hävittäjä.

## Valmistus

Alus tilattiin 24. maaliskuuta 1943 Alexander Stephen and Sonsilta Linthousesta, missä köli laskettiin 19. heinäkuuta 1944. Alus laskettiin vesille 27. elokuuta 1945 ja valmistui 27. marraskuuta 1946. Aluksen ensimmäinen päällikkö J. Smallwood vastaanotti tehtävän maaliskuussa 1946.

## Palvelus
Vuoden 1946 lopulla alus liitettiin 4. hävittäjälaivueeseen, jonka mukana se oli Välimerellä seuraavat kaksi vuotta. Helmikuussa 1949 tehtiin päätös aluksen siirrosta reserviin ja poistettiin palveluksesta maaliskuussa Londonderryssä. Alus sijoitettiin Devonportiin, missä sitä käytettiin lämmittäjien koululaivana osana *HMS Raleighia*.

Alus palautettiin 20. toukokuuta 1958 palvelukseen Portsmouthissa päällikkönään J. Nash. Se lähti 7. kesäkuuta Gibraltarin kautta Välimerelle. Aluksen konehuoneessa syttyi 1. heinäkuuta tulipalo. Se oli Kyproksen valvontaosaston mukana 4. heinäkuuta Famagustan edustalla, mihin sisältyi vierailu Beirutissa.

Alus oli 8. elokuuta Civitavecchiassa, mistä se teki vierailun Istanbulissa ennen paluuta Kyproksen valvontaan. Alus vieraili 27. marraskuuta Haifassa *HMS Sheffieldin* ja *HMS Trafalgarin* kanssa ja palasi 2. joulukuuta Maltalle, missä se osallistui laivaston mukana joulukuun puolivälissä sotaharjoitukseen Palmanlahdella.

Alus saapui 18. maaliskuuta 1963 viimeisen kerran Plymouthiin. Seuraavan vuoden se oli majoitustilana Devonportissa, mistä hylky hinattiin marraskuussa 1965 romutettavaksi. Se saapui 22. marraskuuta Shipbreaking Industriesille Faslaneen, missä se romutettiin.

## Lähteet
*
*
*
*
*

### Viitteet
Welcome Reality

**Welcome Reality** on ensimmäinen studioalbumi brittiläiseltä elektronisen musiikin yhtyeeltä Nerolta. Se julkaistiin Irlannissa 12. elokuuta 2011, ja muualla maailmassa 15. elokuuta 2011 paitsi Australiassa ja Uudessa-Seelannissa, jossa se julkaistiin 19. elokuuta 2011. .

## Kappaleet
# 
# 
# 
#  
# 
# 
# 
# 
#   
# 
# 
# 
# 
# 

## Lähteet
Paavo Kiuru

**Paavo Vilhelmi Kiuru** (11. helmikuuta 1907 Kivennapa – 10. toukokuuta 1985 Helsinki) oli suomalainen rovasti ja kirjailija.

Paavo Kiurun vanhemmat olivat Esa Kiuru ja Maria Seppänen. 

## Teoksia
* *Karjalan pitkäperjantai*. Paavo Kiuru, Valkeala 1941
* *Elämän merkki*. Sielunhoidollisia herätyskirjoja 3. Kuva ja sana, Helsinki 1945
* *Noidan poika* : romaani. Kuva ja sana, Helsinki 1945
* *Karjalan naisprofeetta [[Helena Konttinen]]* : elämäkertaromaani. Kuva ja sana, Helsinki 1946, 3. painos 1950, 4. painos 1953, 5. muk. ja lis. painos 1976
* *Ainoa tie*. Kuva ja sana, Helsinki 1948
* *Kukkos-pappi ([[Henrik Renqvist]])* : elämäkertaromaani. Kuva ja sana, Helsinki 1948
* *Kivennapa : muistelmia ja kuvia entisestä kotiseudusta* ; syväpainokuvat Olavi Paavolainen ja Ilmari Pimiä. Kivennavan historiatoimikunta, Pieksämäki 1952, 2. painos 1961
* *Lumivaara : kotiseudun kuvia ja maisemia* ; toim. Paavo Kiuru ; toimituskunta Pekka Härkönen, Paavo Särkisilta, Paavo Kiuru. Lumi-säätiö, Lahti 1952, 2. painos 1979
* *Taivaasta tuulee*. Ev.lut. sisälähetyssäätiö, Helsinki 1957
* *Tässä on tie*. Kuva ja sana, Helsinki 1960
* *Minä riennän*. Kuva ja sana, Helsinki 1960
* *Pääsenkö perille?*. Kuva ja sana, Helsinki 1961
* *Näkymättömäin todellisuus*. Kirkkonäytelmäsarja 2. Kirkon opintokeskus, Helsinki 1966
* *Uusi armon päivä*. Suomen kirkon sisälähetysseura, Helsinki 1966
* *Tyrisevän kylä*. P. Kiuru 1970-luvulla
* *Uuteen päivään*. Ari-kustannus, Saarijärvi 1977
* *Ihmisiä Laatokan maisemissa* ; valokuvat Anna-Liisa Rahkosen ja Paavo Kiurun perhealbumeista. Karas-sana, Lohja 1981
* *Kannaksen kansaa*. Otava 1982
* *Kaikki armoa*. Karas-sana, Lohja 1984

## Suomennoksia
* F. W. Krummacher : *Jumalan kyyhkynen*; lyhennellen suomentanut Paavo Kiuru. Suomen lähetysseura, Helsinki 1948

## Lähteet
*
Leevi Kinnunen

**Tobias Leevi Kinnunen** (21. lokakuuta 1905 Tornio – 30. toukokuuta 1988 Oulu) oli suomalainen rovasti ja kirjailija.

Kinnusen vanhemmat olivat satulaseppä Knut Kinnunen ja Jenni Ukonmaanaho. Hän pääsi ylioppilaaksi Haapaveden yhteiskoulusta 1933 ja hän suoritti teologian erotutkinnon 1937 sekä pastoraalitutkinnon 1943. Papiksi Kinnunen vihittiin 1937.

Ennen ylioppilaaksi tuloa Kinnunen työskenteli satulaseppänä Pohjolan Nahkatehtailla Oulussa 1922–1925 ja oli oppilaana Suomen Lähetysseuran lähetyskoulussa 1926–1930. Hän toimi Oulun NMKY:n poikatyöntekijänä 1925–1926 ja oli opiskeluaikanaan kesäisin siirtolan johtajana Oulussa 1927–1933 sekä Helsingin Töölön seurakunnan nuorisotyöntekijänä 1933–1937. Papiksi tulon jälkeen Kinnunen oli ylimääräisenä pappina Oulussa 1937–1941 ja samalla hän oli Oulun NMKY:n pääsihteerinä. 

Talvisodan aikana Kinnunen toimi Oulun suojeluskuntapiirin toimistoupseerina ja jatkosodan aikana hän oli Raskas Patteristo 16:n sotilaspastorina Kiestingin ja Uhtuan suunnilla. Sodan jälkeen Kinnunen oli Alavieskan kirkkoherrana 1944–1970. Hän sai rovastin arvon 1956. Eläkkeelle jäätyään Kinnunen muutti Ouluun.

Kinnunen julkaisi 10 vuoden ajan *Palavin lampuin*-nimistä uskonnollista lehteä. Kinnunen perusti 1947 Alavieskaan keskikoulua vastaavan kolmiluokkaisen kotikoulun yhdessä opettaja Niilo Visurin kanssa. Koulu toimi vuoteen 1953 saakka ja Kinnunen oli siellä koulun johtajana ja opettajana. Hän oli myös uskonnonopettajana Ylivieskan yhteiskoulussa 1955 ja Kalajoen yhteiskoulussa 1955–1956.

Leevi Kinnunen oli naimisissa vuodesta 1938 sairaanhoitaja Irja Saastamoisen kanssa.

## Teoksia
* *Laitakaupungin poikia Hailuodon paratiisissa*, teoksessa *Kuinka voisin palvella? : nuoret kertovat kokemuksiaan kristillisestä työstä. 2* ; toim. Aarni Voipio. WSOY 1937
* *Elämän ahjossa : meidän pihan pojasta papiksi*. Palavin lampuin, Alavieska 1961 
* *Leppälinnun laulu : kertomus petäjäisestä ja puhtaasta elämän huhmaressa*. Palavin lampuin, Alavieska 1962 (nimimerkillä *Topias Vieskalainen*)
* *Askel kerrallaan : hartausharjoitelmia*. Palavin lampuin, Alavieska 1963
* *Uusi kynnös : hartauskirjoitelmia*. Palavin lampuin, Alavieska 1964
* *Valkeneva tie : hartauskirjoitelmia*. Palavin lampuin, Alavieska 1965
* *Vain armosta : hartauskirjoitelmia*. Palavin lampuin, Alavieska 1966
* *Laulu Karjalan Katjuusasta eli sotapoikien ja siviilirahvaan paimenena Vienassa, Aunuksessa ja Karjalassa jatkosotavuosina 1941-1944 : sotapäiväkirja raportteineen*. Palavin lampuin, Oulu 1972
* *Tuliseppele*. Palavin lampuin, Oulu 1973
* *Sinivalkoinen ruusuke eli Suomen tie itsenäisyyteen ja vapauteen 1*. Tekijä, Tornio 1975
* *Sinivalkoinen ruusuke eli Suomen tie itsenäisyyteen ja vapauteen 2*. Palavin lampuin, Oulu 1975

## Lähteet
* 
* KirjastoVirman henkilögalleria : Leevi Kinnunen
Eero Läntinen

**Eero Harald Läntinen** (5. helmikuuta 1905 Tampere – 27. lokakuuta 1996) oli suomalainen opetusneuvos ja kristillinen kirjailija.

Läntinen toimi Turun NMKY:n pääsihteerinä yli 50 vuotta.

## Teoksia
* *Jalkamatkalla Jeesuksen seurassa : S. N. K. L:n poikien keskuksen raamattutuntisarja syksyllä 1936*. S. N. K. L:n poikien keskus, Helsinki 1936
* *Nuoren väen näytelmiä* ; kirj. Elina Nevalainen ja Eero Läntinen. W.S.O.Y:n näytelmäsarja 157. WSOY 1938
* *Kymmenen silmän kerho*. Kuva ja sana, Helsinki 1951
* *Virta on vettä täynnä : Turun NMKY 1893-1973*. Turun nuorten miesten kristillinen yhdistys, Turku 1973
* *Kiitos hetkistä, Herra : runoiksi rakentuneita sisäisiä tuntojani vuosikymmenien varrelta*. E. Läntinen, Turku 1995

## Lähteet
* 

### Viitteet
Jussi Kuivamäki

**Juho (Jussi) Arvid Kuivamäki** (24. tammikuuta 1904 Ylistaro – 26. heinäkuuta 1985) oli suomalainen kirjailija.

Kuivamäki kävi keskikoulun. Hän suoritti hallinnollisen tutkinnon Yhteiskunnallisessa Korkeakoulussa 1938. Hänellä oli myös oikeustieteen opintoja Helsingin yliopistossa. Kuivamäki oli apulaisnimismiehenä Sotkamossa 1939–1947 ja nimismiehenä Sievissä 1947–1970.

Kuivamäen vanhemmat olivat maanviljelijä Matti Kuivamäki ja Maria (o.s. Purlin). Puoliso oli Eila Mirjam (o.s. Jumppanen) vuodesta 1942. 

## Teoksia
* *Monet kuljen mä vaikeat retket* : romaani. Herättäjä-yhdistys, Lapua 1975

## Lähteet
* 

### Viitteet
Persepolis (täsmennyssivu)

**Persepolis** tarkoittaa seuraavia asioita:

* Persepolis, muinais-Persian pääkaupunki 
* Persepolis FC, iranilainen jalkapalloseura 
* *[[Persepolis (sarjakuva)|Persepolis]]*, Marjane Satrapin sarjakuva
* *[[Persepolis (elokuva)|Persepolis]]*, Marjane Satrapin sarjakuvaan perustuva animaatioelokuva vuodelta 2007
Kytölä

**Kytölä** voi viitata seuraaviin:

* Kytölä, kaupunginosa Lahdessa

## Suomalaisena sukunimenä
* Arvo Kytölä (vuoteen 1929 *Mäkinen*, 1908–1980), museo- ja kotiseutualan vaikuttaja, tieto- ja näytelmäkirjailija
* Eero Kytölä (s. 1962), keski- ja pikamatkojen juoksija
* Heikki Kytölä (s. 1981), rumpali
* Heikki Kytölä (s. 1938), eräkirjailija
* Jukka Kytölä (s. 1988), futsalpelaaja
* Kira Kytölä (s. 1993), pituushyppääjä ja kolmiloikkaaja, Ragne ja Eero Kytölän tytär
* Mikko Kytölä (s. 1984), futsalpelaaja, Jukka Kytölän veli
* Ragne Kytölä (o.s. *Backman*, s. 1965), yleisurheilun moniottelija, Eero Kytölän puoliso
* Sirpa Kytölä (s. 1954), kestävyysjuoksija
* Timo Kytölä, kitaristi
* Toivo Kytölä (1911–1971), kenraalimajuri
* Viljo A. Kytölä (1909–2007), metsänhoitaja ja yritysjohtaja, metsäneuvos
* Väinö Kytölä (1904–1968), opettaja ja koulunjohtaja, maanviljelysneuvos, Viljo A. Kytölän veli
Kyrölä (sukunimi)

**Kyrölä** on suomalainen sukunimi. Tunnettuja Kyrölä-nimisiä henkilöitä ovat:

* Aapo Kyrölä (s. 1979), multimediayhtiö Sulakkeen perustajajäsen
* Atte Kyrölä (s. 1988), lentopalloilija
* Markus Kyrölä (s. 1995), kilpakävelijä
* Pentti Kyrölä (aik. *Randell*, 1925–1999), puukäsityön opettaja ja lentokoneenrakentaja
* Vilho Kyrölä (1911–1967), pakinoitsija ja toimittaja
Kekki

**Kekki** on suomalainen sukunimi, joka on muun muassa seuraavilla henkilöillä:

* Essi Kekki (1923–2012), korkeushyppääjä ja pituushyppääjä
* Ilmari Kekki (s. 1999), salibandyn pelaaja
* Jorma Kekki (1963–2024), runoilija, shakinpelaaja
* Kaj Kekki (s. 1963), käsipallovalmentaja
* Lasse Kekki (1964–2006), kirjallisuuden- ja teatterintutkija
* Maiju Kekki (s. 1981), koripalloilija
* Marjatta Kekki (s. 1966), kuvanveistäjä
* Matti Kekki (1868–1933), agronomi, maanviljelijä ja kansanedustaja
* Niklas Kekki (s. 1993), jääkiekkoilija
* Ossi Kekki (s. 1993), kestävyysjuoksija
* Pertti Kekki (1940–2024), yleislääketieteen professori
* Petri Kekki (s. 1966), šakinpelaaja
* Tilla Kekki (s. 1940), kuvataiteilija ja kuvanveistäjä.
Uotinen

**Uotinen** on suomalainen sukunimi. Uotinen-nimisiä henkilöitä ovat muun muassa:

* Anton Uotinen (1886–1937), rautatieläinen, suutari, pietarilainen bolševikki ja punakaartin päällikkö
* Jani Uotinen (s. 1978), jalkapalloilija
* Jorma Uotinen (s. 1950), tanssija, laulaja ja koreografi
* Mikko Uotinen (1885–1931), poliitikko, toimittaja ja runoilija
* Pentti Uotinen (1931–2010), mäkihyppääjä
Vahvistusharha

**Vahvistusharha**, **vahvistusvinouma** tai **vahvistamistaipumus** () tarkoittaa taipumusta valikoida ja tulkita uutta tietoa niin, että se tukee henkilön aikaisempia näkemyksiä. Vahvistusharhan johdosta ihminen antaa erityistä painoa sellaisille tiedoille, jotka tukevat hänen näkemyksiään, ja sivuuttaa sellaiset, jotka puhuvat niitä vastaan. Oman mielipiteen kanssa ristiriidassa olevan tiedon sivuuttaminen estää henkilöä tuntemasta kognitiivista dissonanssia. Tutkija Raymond S. Nickerson pitää vahvistusharhaa tärkeimpänä harhapäätelmiä tuottavana ilmiönä.

Vahvistusharhoja esiintyy varsinkin silloin, kun kyse on tunneperäisistä valinnoista ja vakiintuneista käsityksistä. Skeptikko Michael Shermer toteaa, että vahvistusharha selittää, miksi fiksut ihmiset kannattavat omituisia asioita. Älykkyys auttaa keksimään perusteluja mielipiteille, jotka on omaksuttu muista kuin järkisyistä. Asiaa on vaikea huomata, koska ihmisillä on taipumus attribuutioharhaan, jossa omat mielipiteet koetaan järkiperäisinä eikä tunnepohjaisina.

Vahvistusharha selittää, miksi ihmiset tekevät erilaisia johtopäätöksiä samoista asioista tai miksi uskomukset säilyvät, vaikka ne olisi osoitettu vääriksi. Vahvistusharhaan ovat taipuvaisia etenkin ne, jotka luottavat vahvasti omiin mielipiteisiinsä. Harha heikentää päätöksenteon tasoa esimerkiksi politiikassa.

## Tiede ja vahvistusharha
Nickersonin mukaan vahvistusharhan vastustaminen on yksi niistä ominaisuuksista, joiden perusteella tieteellinen ajattelu eroaa arkiajattelusta. Luonnontieteilijä Charles Darwin kertoo muistelmissaan omasta taistelustaan vahvistusharhaa vastaan: ”Olen alinomaa pyrkinyt pitämään mieleni vapaana, niin että voisin luopua jokaisesta hypoteesista, rakkaimmastakin, heti kun tosiasiat näyttävät puhuvan sitä vastaan.”

## Katso myös
* Ennakkoluulo
* Harhaluulo
* Kognitiivinen vinouma

## Lähteet
* 

### Viitteet